บรูโน มาร์ส กวาด6รางวัล ซุปตาร์หญิง ชวดแกรมมี่
แกรมมี่อวอร์ดส์, 6 สาขารวดตามที่ได้รับการ เสนอชื่อด้านศิลปินเพลงแร็ปอเมริกัน เคนดริค ลามาร์ ก็ตามติด คว้ารางวัลไป 5 สาขา เผยปีนี้ศิลปินหญิงชื่อดังพากันชวดรางวัลเป็นแถว ไม่ว่าจะเป็น เทย์เลอร์ สวิฟต์ บียอนเซ่ หรือ เลดี้ กาก้า,สำนักข่าวต่างประเทศรายงานการประกาศผลรางวัลวงการเพลงสากล แกรมมี่ อวอร์ดส์ ครั้งที่ 60 จัดที่สนามกีฬาในร่มเมดิสัน สแควร์ การ์เดน ในนครนิวยอร์ก สหรัฐฯ ถือเป็นครั้งแรกในรอบ 15 ปี ที่ย้ายสถานที่จัดงานมายังนครนิวยอร์ก จากเดิมที่เคยจัดที่นครลอสแอนเจลิส รัฐแคลิฟอร์เนีย,ผลการตัดสิน เรคคอร์ดดิ้ง อะคาเดมี ที่ประกอบด้วยคณะกรรมการในวงการเพลงสากล 13,000 คน ลงมติมอบผลรางวัลแกรมมี่ประจำปี 2561 แก่บรรดาศิลปินเปี่ยมความสามารถ เมื่อวันที่ 28 ม.ค. ตามเวลาท้องถิ่นสหรัฐฯ หรือวันที่ 29 ม.ค. ตามเวลาประเทศไทย ผู้คว้ารางวัลใหญ่ คือ บรูโน มาร์ส นักร้องเสียงเทพ ชาวอเมริกันที่กวาดรางวัลไปในทุกสาขาที่ได้รับเสนอชื่อ รวม 6 สาขา ทั้งอัลบั้มแห่งปี บันทึกเสียงแห่งปี และอัลบั้มเพลงอาร์แอนด์บียอดเยี่ยม 24K Magic (ทเวนตี้โฟร์เค แมจิก) ตามด้วยเพลงแห่งปี เพลงอาร์แอนด์บียอดเยี่ยม และการแสดงเพลงอาร์แอนด์บียอดเยี่ยม Thats What I Like (แดทส วอต ไอ ไลค์),ที่ไม่แพ้กันคือศิลปินเพลงแร็พอเมริกัน เคนดริค ลามาร์ ที่คว้ารางวัลไป 5 สาขา อัลบั้มแร็พยอดเยี่ยม Damn (แดมน์) เพลงแร็พยอดเยี่ยม การแสดงเพลงแร็พยอดเยี่ยม มิวสิกวีดิโอยอดเยี่ยม HUMBLE (ฮัมเบิล) และการร่วมผลิตเพลงแร็พขับร้องยอดเยี่ยมกับนักร้องสาวชื่อดัง ริฮันน่า ในบทเพลง Loyalty (ลอยัลตี้) ขณะที่ศิลปินเพลงป๊อปยอดนิยมจากอังกฤษ เอ็ด ชีแรน คว้ารางวัล 2 สาขาอัลบั้มเพลงป๊อปขับร้องยอดเยี่ยม Divide (ดีไวด์) และการแสดงเพลงป๊อปโซโล่ยอดเยี่ยม จากเพลง Shape of You (เชพ ออฟ ยู),สำหรับผู้ได้รับรางวัลสาขาหลักอื่นๆ ได้แก่ เลียวนาร์ด โคเฮน รับรางวัลการแสดงเพลงร็อกยอดเยี่ยม You Want It Darker (ยู วอนต์ อิต ดาร์กเกอร์) วง มาสโทดอน คว้าการแสดงเพลงเมทัลยอดเยี่ยม Sultans Curse (สุลต่าน สเคิร์ส) วง ฟู ไฟต์เตอร์ส เพลงร็อกยอดเยี่ยม Run (รัน) วง เดอะ วอร์ ออน ดรัคส์ คว้าอัลบั้ม เพลงร็อกยอดเยี่ยม A Deeper Under– standing (อะ ดีพเปอร์ อันเดอร์สแตนดิ้ง) วง เดอะ แนชนัล คว้าอัลบั้มอัลเทอร์เนทีฟยอดเยี่ยม Sleep Well Beast (สลีพ เวลล์ บีสต์) ส่วนนักร้องคันทรี คริส สเตเปิลตัน รับรางวัลอัลบั้มคันทรียอดเยี่ยม From a Room, Volume 1 (ฟรอม อะ รูม, วอลลุ่ม วัน),สำนักข่าวต่างประเทศรายงานด้วยว่า การประกาศรางวัลซึ่งมีถึง 84 สาขา กลับมีศิลปินหญิงคว้ารางวัลไปเพียง 17 สาขา โดยศิลปินหญิงชื่อดังต่างชวดรางวัลกันเป็นแถว ไม่ว่าจะเป็น เทย์เลอร์ สวิฟต์ บียอนเซ่ หรือ เลดี้ กาก้า ขณะที่แร็พเปอร์ชื่อก้องอย่าง เจย์ ซี ได้รับเสนอชื่อชิงรางวัลถึง 8 สาขา แต่ปรากฎว่าต้องกลับบ้านมือเปล่า อย่างไรก็ตาม รูปแบบการจัดงานแกรมมี่ครั้งที่ 60 นี้ มีการรณรงค์ต่อต้านการล่วงละเมิดทางเพศในวงการบันเทิง เฉกเช่นงานประกาศรางวัลภาพยนตร์ที่ผ่านมา ใช้สัญลักษณ์กุหลาบสีขาว ให้ คีชา ศิลปินหญิงที่ตกเป็นข่าวฉาวถูก ด็อกเตอร์ ลุค ผู้จัดการส่วนตัวล่วงละเมิดทางเพศพร้อมดองสัญญาจ้างไม่ให้ออกงาน ขึ้นแสดงการขับร้องบทเพลง Praying (เพรย์อิง),ภายในงานยังมีการแสดงเพื่อไว้อาลัยแก่เหยื่อเคราะห์ร้าย ในเหตุโศกนาฏกรรมเศร้าสลดคือเหตุการณ์ กราดยิงที่นครลาสเวกัส รัฐเนวาดา เมื่อวันที่ 1 ต.ค.2560 ส่งผลให้มีผู้เสียชีวิต 58 ศพ โดยเชิญบรรดาศิลปินที่อยู่ในงานคอนเสิร์ตในที่เกิดเหตุขึ้นแสดง ทั้ง เอริค เชิร์ช มาเรน มอร์ริส และ บราเธอร์ส ออสบอร์น ร่วมกันขับร้องบทเพลงดังของศิลปินเอริค แคลปตัน Tears in Heaven (เทียร์ส อิน เฮเว่น)
บรูโน มาร์ส นักร้องเสียงเทพ กวาดรางวัล แกรมมี่อวอร์ดส์ 6 สาขารวดตามที่ได้รับการ เสนอชื่อด้านศิลปินเพลงแร็ปอเมริกัน เคนดริค ลามาร์ ก็ตามติด คว้ารางวัลไป 5 สาขา 
บรูโน มาร์ส,แกรมมี่อวอร์ดส์,เคนดริค ลามาร์,แกรมมี่ อวอร์ดส์ ครั้งที่ 60,ข่าวหน้า1,นักร้อง